Wir, gemeiner eidgenossen von stetten und lendern ratzbotten, als wir uff dis zitt zuͦ Baden byeinandern gewesen sind, von Zùrich: Ruͦdolff von Chäm, alt burgermeister, von Bern: Niclaus von
Scharnachtal, ritter, Caspar vom Stein, alt schulth̄s, von Lutzern: Heinrich von Hunwil, schulth̄s, von Ure: Heinrich Arnold, aman, von Switz: Ytal Reding, aman, von Underwalden: Hanns
Fuͤrer, aman, von Zug: Heinrich Schmid, aman, und von Glarus: Hans Schùblibach, ✳ tuͤnd kunt aller menglichem mit disem brieff, das fùr ùns komen sind die erwirdigen, geistlichen herˀen, herˀ Uͦlrich zuͦ Mure und herˀ Johanns zuͦ Wettingen, aͤppte ùnser lieb herˀen und der erwirdigen, geistlichen frowen, der aͤpptissin und des convents zuͦ Kùngsvelden, hoffmeister Niclaus Fricker an einem und die ùnsern von Vilmeringen, so das beruͤrt, am andern teile. und klegtent sich die yetzgent̄n ùnser hernˀ, die aͤppte und der ✳
frowen von Kungsvelden hoffmeister, vor ùns von den von Vilmeringen, das sy inen und iren gotzhùsern die versessnen zinse, so sy inen von den guͤttern, die sy von inen und iren gotzhùsern buwtent, schuldig, dero eben vil werē, nit usrichten woͤlten, dann mit fùrwortē, das sy inen daran ettwas ablasz von hagels und wetters wegen, uber sy gangen tuͦn und
des als sy meintent schuldig sin soltent, das aber sy nit meintent und begertend an ùns, sy daran zù wisen von solichen fùrworten und inzùgen ze lassen und sy und ire gotzhùser
umb solich versessen zinsz uszerichtē, als sy hofften ùns mit inen billich und recht ze sind bedunken soͤlte. dawider aber die von Vilmeringen meintent sy, hettent von hagels und
wetters wegen, so mer dann ein jàr by inen gewesen wer, merklichen schaden und abgang enpfangē, da sy getrùwtent, das der die gotzhùser von selicher ir guͤtter wegē als
wol, als sy beruͤren und sy schuldig sin soͤlten, dafùr bescheiden ablaͤsz an solichen versessnen zinsen ze tuͤnde, und ùns das mit inen billich bedunken. dawider der ander teile aber
rett und meint, die gùtter, so die von Vilmeringē von inen und iren gotzhùsern hetten, werent ir erblechen umb solich zinsz, die sy inen davon geben soͤlten und moͤchtent die uffgebē,
wenn sy wòltent. und aber sy inen die nit nemen noch steigen und inen wurde oder wuͦchs daruff, vil oder wenig werint, sy inen nit witter verbunden, denn ir jerlichen zinsz
darum̄ sy die buwtent ze geben und getrûwtent darumb, das soͤlich der von Vilmeringen muͦtung und meinung nit sunder die ir sy, als vorstät, davon ze lassen und sy uszericht̄,
ze wisen billich sin und von ùns bekennt werden soͤlt, das aber die von Vilmeringen nit sunder nach, als vor meintent, und das von ùns bekennt werden sollen, mit vil mer
wortē von beiden teilen deshalben gebrucht harinne wittˀ ze begriffen, nit notdurfftig. also nach klag, antwurt, red und widerred, das wir alles gnuͦgsamklich gehörtt,
so habent wir ùns nach dem und sy fùr ùns sy hierinn̄ zuͦ entscheiden komen sind, erkennt und gesprochē also, das die vorgēnt gotzhùser den gn̄tn von Vilmeringē
solichˀ usstelligˀ versessnen jar zinsen einen von ùnser bitte und keines rechten wegen schenken soͤllent. und welicher ùber solichs den vorgen̄tn gotzhùsern under zechen
stuken oder pfunden vervallner zinsen schuldig belipt, das inen der die uff die nechstkomenden zwen sant Martis tag, so schierest nach einandern kùnfftig werdent, bezalen sol. und welicher ob zechen stuken oder pfunden schuldig belipt, das die selben den obgen̄tn gotzhùsern die uff die dry sant Martis tag, so nechst nacheinandnˀ kùnfftig
werdent, namlich yeklichs sant Martis tag glich vil, als sich das gepùrt, nach anzal solicher usstelliger zinsen weren und bezalen soͤllen und das sy hinfùr den obgent̄n
gotzhùsern solich ir zinse hinfùr und wenn die ye vallent gùtlich und àn solich obgemelt inzùg und fùrwort usrichten sollent. es were dann, das sy ob inen solicher ✳ ✳
merklicher schad von wetters wegē zuͦ viel an den obgn̄tn unsnˀ hernˀ und frowen mit gùtlicher bitt ùtzit ervolgen oder abgebitten moͤchtē und ir jeklicher den zinsz,
den er also den obgen̄tn gotzhùsern jerlich weret selber messen mag, uffrechtlich und àn geverd by dem mesz, als das von alter her komen ist, und die pfennig gùlt by der
mùntze, so an dem ende, da dann die guͤtter daruff die stät, gelegen sint, geng und gäb ist, och weren und geben sol und sich hinfùr die obgenant̄ parthyeen in aller lieb
und guͤtte mit einandern halten soͤllent. alles mit guͤtten trùwen und àn alle geverde und des zù warem urkùnd, so habent wir ùnserm vogt zù Baden,
Hannsen im Hoff, bevolhen, das er sin insigel von unˀser aller wegē offenlich gehenkt hat an disen brieff, der geben ist uff fritag vor dem heiligen pfingstag, do
man zalt von der gepùrt Cristi tusent vierhundert und im zweyundsechtzigisten jàre.